#171 · Implementáció-függő
Nfol · 2005. július 19.#171Tudom, hogy lassan egy hete már a blog frissülésének, de nem történik túl sok érdekesség velem újabban, na meg elég karaktert írok bele a San Andreas végigjátszásba is (az eddig elkészült rész letölthető txt-ben innen, a normál html-verziót később teszem fel az RTC-be).
Ezenkívül belekezdtem a Half-Life 2-be, meglepően élvezetes számomra eddig. Ez azért nem teljesen igaz, mivel a tegnapi mentéseim nem akarnak működni - internethuszárok szerint ez a program áfamentes voltából adódik, már dolgozom a megoldáson.
Továbbá folytatom kereszt nélküli hadjáratomat a sok köcsög ellen, akik különböző fórumokon sárral dobálóznak, miközben annyit nem tudnak helyesen leírni, hogy "hiszitek". Igaza van Zsubinak abban, hogy hülye vagyok, ha reagálok rájuk, mert úgysem használ, de vállalom. Tegnap is remekül elvoltunk a kazánházi alapítógyűlésen, ahol jelen voltam én és jómagam is. Át is fogom keresztelni ezt a helyet Nfol-home-ról Tébolydává...
Valamint: fejlemények ADSL-ügyben! a T-Online weboldala szerint Nyírbogdány településen már elérhető a szélessávú internetszolgáltatás. Igaz, konkrétan a mi telefonvonalunkon még nem, de hátha. Mindenesetre tegnap leadtam az igénylést az ADSL Hobbi/L csomagra, ami 1024/128 kbit/s-os sebességű, forgalomarányos csomag (3 GB-ig van benne az előfizetési díjban az ár, onnantól 500 Ft-/GB plusz, de ez nekem untig elég...). Azért vicces, hogy az online igénylés leadása után két perccel már működött a postafiók és a tárhely is, miközben konkrét szerződés még nincs is... És nem volt olyan kérdés sehol, hogy teljesítés dátuma, vagy hasonló, de szerintem előbb elfárad hozzám egy formaruhás jóember felmérni a felmérnivalót, és utána fog csak szerelni. Ha, egyáltalán... Itt lehet puttyogtatni!
← #170#172 → Implementáció-függő © Nfol. Archívum, Feed.